
–	uzimajući u obzir Nacrt provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz MON 95275, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (D102172/03),
–	uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje[footnoteRef:1], a posebno njezin članak 7. stavak 3. i članak 19. stavak 3., [1:  	SL L 268, 18.10.2003., str. 1., ELI: https://eur-lex.europa.eu/legal-content/HR/TXT/PDF/?uri=CELEX:32003R1829.] 

–	uzimajući u obzir glasovanje Stalnog odbora za bilje, životinje, hranu i hranu za životinje iz članka 35. Uredbe (EZ) br. 1829/2003, koje je održano 22. studenoga 2024. i tijekom kojeg nije doneseno mišljenje, te glasovanje žalbenog odbora od 17. prosinca 2024., kada, isto tako, nije doneseno mišljenje,
–	uzimajući u obzir članak 11. Uredbe (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije[footnoteRef:2],  [2:  	SL L 55, 28.2.2011., str. 13., ELI: https://eur-lex.europa.eu/legal-content/HR/TXT/PDF/?uri=CELEX:32011R0182.] 

–	uzimajući u obzir mišljenje Europske agencije za sigurnost hrane (EFSA) doneseno 19. lipnja 2024. i objavljeno 1. kolovoza 2024.[footnoteRef:3], [3:  	Znanstveno mišljenje EFSA-ina Povjerenstva za genetski modificirane organizme o procjeni genetski modificiranog kukuruza MON 95275 (zahtjev GMFF-2022-5890), EFSA Journal 2024.; 22(8):e8886, https://doi.org/10.2903/j.efsa.2024.8886. ] 

–	uzimajući u obzir svoje prethodne rezolucije u kojima se protivi odobravanju genetski modificiranih organizama („GMO”)[footnoteRef:4], [4:  	Parlament je u osmom sazivu donio 36, a u devetom sazivu 38 rezolucija u kojima se protivi odobravanju GMO-a. Nadalje, u desetom sazivu Parlament je donio sljedeće rezolucije:
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2628 o produljenju odobrenja za stavljanje na tržište proizvoda koji sadržavaju genetski modificirani kukuruz MON 89034 × 1507 × NK603, sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (P10_TA(2024)0038)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2627 o odobravanju stavljanja na tržište proizvoda koji sadržavaju genetski modificirani pamuk COT102, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (P10_TA(2024)0039)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2629 o produljenju odobrenja za stavljanje na tržište proizvoda koji sadržavaju genetski modificirani kukuruz MON 89034 × 1507 × MON 88017 × 59122 i osam njegovih potkombinacija, sastoje se ili su proizvedeni od njih, u skladu s Uredbom (EZ) br. 1829/2003 Europskog parlamenta i Vijeća (P10_TA(2024)0040)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1828 o produljenju odobrenja za stavljanje na tržište hrane za životinje koja sadržava genetski modificirani kukuruz MON 810 i sastoji se od njega te hrane i hrane za životinje proizvedene od genetski modificiranog kukuruza MON 810, u skladu s Uredbom (EZ) br. 1829/2003 Europskog parlamenta i Vijeća te o stavljanju izvan snage Provedbene odluke Komisije (EU) 2017/1207 (P10_TA(2024)0041)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1822 o odobravanju stavljanja na tržište proizvoda koji sadržavaju genetski modificirani kukuruz DP915635, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (P10_TA(2024)0042)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1826 o odobravanju stavljanja na tržište proizvoda koji sadržavaju genetski modificirani kukuruz DP23211, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (P10_TA(2024)0043)
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2618 o odobravanju stavljanja na tržište proizvoda koji sadržavaju genetski modificirani kukuruz DP202216, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (P10_TA(2024)0044)
 	–	Rezoluciju Europskog parlamenta od 26. studenoga 2024. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz MON 94804, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (P10_TA(2024)0045).] 

–	uzimajući u obzir članak 115. stavke 2. i 3. Poslovnika,
–	uzimajući u obzir prijedlog rezolucije Odbora za okoliš, klimu i sigurnost hrane,
A.	budući da je društvo Bayer Agriculture B.V., sa sjedištem u Belgiji, u ime društva Bayer CropScience LP, sa sjedištem u Sjedinjenim Američkim Državama, 29. travnja 2022. nacionalnom nadležnom tijelu Nizozemske podnijelo zahtjev za stavljanje na tržište hrane, sastojaka hrane i hrane za životinje koji sadržavaju genetski modificirani kukuruz MON 95275, sastoje se ili su proizvedeni od njega („genetski modificirani kukuruz”);
B.	budući da genetski modificirani kukuruz proizvodi dva insekticidna proteina (Mpp75Aa1 i Vpb4Da2) i eksprimira DvSnf7 dsRNK, kojim se cilja kukuruzna zlatica; budući da genetska modifikacija uključuje postupak od dva koraka koji obuhvaća transformaciju uz posredovanje Agrobacterium tumefaciens i sustav rekombinacije Cre/lox, kojim se omogućava uklanjanje selekcijskih markera;
C.	budući da je EFSA 19. lipnja 2024. donijela pozitivno mišljenje o MON95275, koje je objavljeno 1. kolovoza 2024. budući da mišljenje EFSA-e ne sadrži dovoljno podataka za procjenu neželjenih genetskih učinaka, biološke aktivnosti read-through sekvenci i mogućih neciljanih učinaka na neciljne organizme; 
D.	budući da pri terenskim ispitivanjima koja je proveo podnositelj zahtjeva nisu uzeti u obzir razni stresni uvjeti u okolišu ni različite poljoprivredne prakse, čime se ograničava relevantnost rezultata za europske uzgojne okoliše;
E.	budući da DvSnf7 dsRNK, na bazi tehnologije RNKi, izaziva zabrinutost u pogledu učinaka na neciljne organizme;
F.	budući da insekticidni proteini Mpp75Aa1 i Vpb4Da2 pokazuju strukturne sličnosti s poznatim toksinima te da njihova specifičnost, imunološki odgovori i kombinatorni učinci nisu dostatno procijenjeni;
G.	budući da mogućnost da dođe do genske migracije u populaciju divljih srodnika, uključujući populacije europskog teosinta, predstavlja rizik od transgene otpornosti i ekološke neravnoteže;
H.	budući da se na zahtjeve koji se primjenjuju na praćenje iz Provedbene uredbe Komisije (EU) br. 503/2013[footnoteRef:5] ne odgovara adekvatan način, u prvom redu u pogledu neovisne provjere podataka i dugoročnih učinaka na okoliš; [5:  	Provedbena uredba Komisije (EU) br. 503/2013 od 3. travnja 2013. o prijavama za odobrenje genetski modificirane hrane i hrane za životinje u skladu s Uredbom (EZ) br. 1829/2003 Europskog parlamenta i Vijeća i o izmjeni Uredbi Komisije (EZ) br. 641/2004 i (EZ) br. 1981/2006 (SL L 157, 8.6.2013., str. 1., ELI: https://eur-lex.europa.eu/legal-content/HR/TXT/PDF/?uri=CELEX:32013R0503).] 

I.	budući da se u procjeni EFSA-e nije u dovoljnoj mjeri uzela u obzir uloga interakcija mikrobioma ili kumulativnih učinaka toksičnosti na neciljne organizme;
J.	budući da upotreba genetski modificiranih insekticidnih usjeva dovodi do kontinuirane izloženosti ciljnih i neciljnih organizama toksinima, za razliku od upotrebe insekticida, tijekom koje do izlaganja dolazi pri prskanju i to samo u ograničenom razdoblju;
Primjedbe države članice i dionika
K.	budući da su države članice tijekom tromjesečnog razdoblja savjetovanja[footnoteRef:6] EFSA-i dostavile brojne primjedbe, u koje se ubraja i ona da popis relevantnih studija, utvrđenih u pregledu literature podnositelja zahtjeva, nije uključivao studije o sudbini insekticidnih proteina u okolišu ili o mogućim učincima ostataka usjeva na neciljne organizme;  [6:  	https://efsa.onlinelibrary.wiley.com/action/downloadSupplement?doi=10.2903%2
Fj.efsa.2024.8716‌&file=efs28716-sup-0012-Annex8.pdf.] 

L.	budući da je Parlament u svom osmom sazivu donio ukupno 36 rezolucija u kojima se usprotivio stavljanju na tržište genetski modificiranih organizama za hranu i hranu za životinje (33 rezolucije) i uzgoju genetski modificiranih organizama u Uniji (tri rezolucije); budući da je Parlament u svom devetom sazivu donio 38 rezolucija u kojima se usprotivio stavljanju genetski modificiranih organizama na tržište te još osam rezolucija u kojima se usprotivio stavljanju GMO-a na tržište već u sadašnjem, desetom sazivu;
M.	budući da Komisija i dalje izdaje odobrenja za genetski modificirane organizme unatoč tome što je i sama priznala postojanje demokratskih nedostataka te usprkos izostanku potpore država članica i prigovorima Parlamenta;
N.	budući da će se sporazumom o trgovini između EU-a i Mercosura potaknuti uvoz u Uniju hrane i hrane za životinje koja sadržava genetski modificirane organizme, sastoji se od njih ili je proizvedena od njih; budući da su Brazil i Argentina među najvećim svjetskim proizvođačima GMO-a i korisnicima pesticida, uključujući genetski modificirane organizme i pesticide koji su u Uniji zabranjeni iz zdravstvenih ili ekoloških razloga;
1.	smatra da Nacrt provedbene odluke Komisije prekoračuje provedbene ovlasti predviđene Uredbom (EZ) br. 1829/2003;
2.	smatra da Nacrt provedbene odluke Komisije nije u skladu s pravom Unije jer nije spojiv s ciljem Uredbe (EZ) br. 1829/2003, a on je, u skladu s općim načelima utvrđenima u Uredbi (EZ) br. 178/2002 Europskog parlamenta i Vijeća[footnoteRef:7], pružanje osnove za visoku razinu zaštite života i zdravlja ljudi, zdravlja i dobrobiti životinja, interesa okoliša i potrošača u pogledu genetski modificirane hrane i hrane za životinje, uz istovremeno jamčenje uspješnog funkcioniranja unutarnjeg tržišta; [7:  	Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1., ELI: http://data.europa.eu/eli/reg/2002/178/oj).] 

3.	traži od Komisije da povuče svoj Nacrt provedbene odluke te da odboru podnese novi nacrt;
4.	poziva Komisiju da osigura konvergenciju standarda Unije i njezinih partnera u pregovorima o sporazumu o slobodnoj trgovini kako bi se zadovoljili sigurnosni standardi Unije;
5.	poziva Komisiju da ne odobri genetski modificirane usjeve zbog rizika za biološku raznolikost, sigurnost hrane i zdravlje radnika, a u skladu s pristupom „Jedno zdravlje”;
6.	pozdravlja činjenicu da je Komisija u dopisu zastupnicima od 11. rujna 2020. konačno uvidjela potrebu da se pri donošenju odluka o odobravanju genetski modificiranih organizama u obzir uzme održivost[footnoteRef:8]; međutim, izražava duboko razočaranje zbog toga što Komisija i dalje odobrava uvoz genetski modificiranih organizama u Uniju unatoč stalnim prigovorima Parlamenta i činjenici da većina država članica glasuje protiv; [8:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

7.	ponovno apelira na Komisiju da uzme u obzir obveze Unije na temelju međunarodnih sporazuma, kao što su Pariški klimatski sporazum, Konvencija Ujedinjenih naroda o biološkoj raznolikosti i UN-ovi ciljevi održivog razvoja; ponavlja poziv da se nacrti provedbenih akata poprate obrazloženjem u kojem se objašnjava na koji se način poštuje načelo „nenanošenja štete”[footnoteRef:9];  [9:  	Rezolucija Europskog parlamenta od 15. siječnja 2020. o europskom zelenom planu (SL C 270, 7.7.2021., str. 2.), stavak 102.] 

8.	nalaže svojoj predsjednici da ovu Rezoluciju proslijedi Vijeću i Komisiji te vladama i parlamentima država članica.

